b"\n_START_ARTICLE_\nMorten Moldskred\n_START_SECTION_\nKlubber\n_START_PARAGRAPH_\nMoldskred spillede i ungdoms\xc3\xa5rene hos klubberne Austvatn og Haddal, inden han i 1993 som 13-\xc3\xa5rig kom til Idrettslaget H\xc3\xb8dd fra hjembyen Ulsteinvik p\xc3\xa5 \xc3\xb8en Hareidlandet.\n_START_SECTION_\nIL H\xc3\xb8dd og Moss FK\n_START_PARAGRAPH_\nDen 1. januar 2002 skiftede Morten Moldskred til Moss FK der p\xc3\xa5 dav\xc3\xa6rende tidspunkt havde spillet i Tippeligaen siden 1998. I f\xc3\xb8rste s\xc3\xa6son spillede han 11 kampe og scorede \xc3\xa9t m\xc3\xa5l. Moss endte under nedrykningsstregen og rykkede ud af landets bedste r\xc3\xa6kke.\n_START_SECTION_\nAalesund og Haugesund\n_START_PARAGRAPH_\nI januar 2003 skiftede Moldskred til Aalesund. I den f\xc3\xb8rste s\xc3\xa6son spillede han de fleste kampe i Tippeligaen og scorede 4 m\xc3\xa5l, men klubben rykkede ud af den bedste liga. Morten Moldskred. I den efterf\xc3\xb8lgende s\xc3\xa6son scorede Muldskred 15 m\xc3\xa5l i 29 af s\xc3\xa6sonens kampe, og var medvirkende til at Aalesund vandt Adeccoligaen og igen kunne spille i landets bedste r\xc3\xa6kke._NEWLINE_Gensynet med Tippeligaen i 2005 blev ikke nogen succes for hverken Morten Moldskred eller Aalesund FK. Klubben rykkede igen ud af landets bedste r\xc3\xa6kke og Moldskred sluttede s\xc3\xa6sonen med kun \xc3\xa9t m\xc3\xa5l i 24 kampe, samt var involveret i en nedrykning for tredje gang i karrieren._NEWLINE_Efter afslutningen af s\xc3\xa6sonen 2005, underskrev Moldskred en 1-\xc3\xa5rig kontrakt med FK Haugesund der netop var rykket op i Adeccoligaen. P\xc3\xa5 grund af en alvorlig korsb\xc3\xa5ndskade og efterf\xc3\xb8lgende operation, kom Morten Moldskred aldrig i kamp for klubben.\n_START_SECTION_\nTroms\xc3\xb8\n_START_PARAGRAPH_\nMorten Moldskred underskrev i marts 2006 en 3-\xc3\xa5rig aftale med Troms\xc3\xb8 IL. P\xc3\xa5 dette tidspunkt havde han ikke spille kampe i et \xc3\xa5r p\xc3\xa5 grund af skaden i korsb\xc3\xa5ndet. 30. juli samme \xc3\xa5r fik Moldskred debut for Troms\xc3\xb8. Han n\xc3\xa5ede at spille 2 kampe for holdet, inden han igen blev skadet og m\xc3\xa5tte gennemg\xc3\xa5 en operation. Derefter var han ude for resten af 2006._NEWLINE_Fra 2006 til 2009 n\xc3\xa5ede Moldskred at spille 76 kampe og score 29 m\xc3\xa5l for Troms\xc3\xb8 IL.\n_START_SECTION_\nRosenborg\n_START_PARAGRAPH_\nDen norske storklub Rosenborg BK og Troms\xc3\xb8 IL blev 7. januar 2010 enige om en transfersum for Morten Moldskred, og 11. januar kunne spilleren underskrive en 3-\xc3\xa5rig aftale med Rosenborg._NEWLINE_Moldskreds f\xc3\xb8rste m\xc3\xa5l for Rosenborg kom 13. maj 2010, da han scorede i en pokalkamp mod Stj\xc3\xb8rdals/Blink. 25. juli samme \xc3\xa5r scorede han det f\xc3\xb8rste tippeliga-m\xc3\xa5l for klubben, da han scorede sejrsm\xc3\xa5let i overtiden mod Stab\xc3\xa6k Fotball p\xc3\xa5 udebanen, Telenor Arena._NEWLINE_Morten Moldskred spillede 37 ligakampe og scorede 8 m\xc3\xa5l for Rosenborg over 2 s\xc3\xa6soner.\n_START_SECTION_\nAGF\n_START_PARAGRAPH_\nAGF fra den danske superliga meddelte 24. januar 2012 at de var t\xc3\xa6t p\xc3\xa5 at k\xc3\xb8be Morten Moldskred fri af kontrakten med Rosenborg. Klubben regnede med at en 1\xc2\xbd-\xc3\xa5rig kontrakt kunne underskrives efter det obligatoriske l\xc3\xa6getjek. Senere blev han pr\xc3\xa6senteret, og var udset til at spille den plads i angrebet, som Peter Graulund havde m\xc3\xa5ttet lade afkald p\xc3\xa5 efter sin overrevne akillessene. Starten i AGF blev imidlertid ikke som ventet, da en drilsk skade holdt Morten Moldskred ude hele for\xc3\xa5rss\xc3\xa6sonen, og ironien vandt og sendte Peter Graulund tilbage p\xc3\xa5 AGF's f\xc3\xb8rste hold, f\xc3\xb8r Morten Moldskred endnu havde kunnet tr\xc3\xa6ne fuldt med. Han fik debut i Superligaen den 23. maj 2012, da han fik de sidste 35 minutter af hjemmekampen mod FC Midtjylland._NEWLINE_Moldskred fik sine sidste 24 minutters spilletid i Superligaen den 27. august 2012, da han i 67. minut blev indskiftet i udekampen mod AC Horsens. Dermed opn\xc3\xa5ede han kun 59 minutters spilletid fordelt p\xc3\xa5 to kampe i Danmarks bedste liga. 31. januar 2013, p\xc3\xa5 transfervinduets sidste dag, meddelte AGF af de havde l\xc3\xb8st Moldskdred fra hans kontrakt, og at han dermed kunne skifte gratis til Troms\xc3\xb8 IL i hjemlandet."